
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 465 


ΠΕ ΡΙΕΧΟΜΕΝ Α 

ΑΠΟΦΑΣΕΙΣ 

Σύσταση οργανικών θέσεων με σύμβαση εργασίας 
ιδιωτικού δικαίου αορίστου χρόνου σε ΟΤΑ α' 

βαθμού. 1 

Καθορισμός των όρων, προϋποθέσεων, των δι- 
καιολογητικών και του τρόπου πληρωμής της 
επιχορήγησης της δράσης ν.Β “Στήριξη Δια¬ 
τήρησης Αυτοχθόνων Φυλών Μελισσών”, στα 
πλαίσια υλοποίησης του Προγράμματος Βελ¬ 
τίωσης της Παραγωγής και Εμπορίας Μελιού 


έτους 2005-2007. 2 

ΑΠΟΦΑΣΕΙ Σ 

Αριθμ. 68947 (1) 


Σύσταση οργανικών θέσεων με σύμβαση εργασίας ιδιω¬ 
τικού δικαίου αορίστου χρόνου σε ΟΤΑ α' βαθμού. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 11 του π.δ. 164/2004 (ΦΕΚ 
134/Α"/19.7.2004) «Ρυθμίσεις για τους εργαζομένους με 
συμβάσεις ορισμένου χρόνου στο δημόσιο τομέα». 

2) Τις διατάξεις της παρ. 2 του άρθρου 1 του ν.3320/2005 
(ΦΕΚ 48/Α'/23.2.2005) «Ρυθμίσεις θεμάτων για το προ¬ 
σωπικό του Δημοσίου και των νομικών προσώπων του 
ευρύτερου δημόσιου τομέα και για τους ΟΤΑ». 

3) Τις υπ’ αριθμ. 1339/21.11.2005, 741/27.7.2005, 1170/ 
4.7.2006, 1007/9.5.2006, 381/26.1.2006, 996/8.5.2006 και 
1046/18.5.2006 αποφάσεις του ΑΣΕΠ. 

4) Τις διατάξεις του π.δ. 50/2001 (ΦΕΚ 39/Α75.3.2001) 
«Καθορισμός των προσόντων διορισμού σε θέσεις φο¬ 
ρέων του δημόσιου τομέα», όπως ισχύει. 


4 Απριλίου 2007 

5) Τις διατάξεις του π.δ. 410/1988 (ΦΕΚ 191/Α'/30.8.1988), 
«Κωδικοποίηση σε ενιαίο κείμενο των διατάξεων της 
κείμενης νομοθεσίας, που αφορούν το προσωπικό με 
σχέση εργασίας ιδιωτικού δικαίου του Δημοσίου, των 
ΟΤΑ και των λοιπών Νομικών Προσώπων Δημόσιου Δι¬ 
καίου». 

6) Το γεγονός ότι στους αναφερόμενους στην από¬ 
φαση αυτή φορείς δεν υφίστανται στους οργανισμούς 
εσωτερικής υπηρεσίας στους κενές οργανικές θέσεις 
ιδιωτικού δικαίου αορίστου χρόνου αντίστοιχων ειδι¬ 
κοτήτων. 

7) Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ.63/2005 (Α'/98). 

8) Τις διατάξεις του π.δ. 373/1995 (ΦΕΚ 201/Α71995). 
«Συγχώνευση των Υπουργείων Προεδρίας της Κυβέρ¬ 
νησης και Εσωτερικών, Δημόσιας Διοίκησης και Αποκέ¬ 
ντρωσης και Καθορισμός των αρμοδιοτήτων του». 

9) Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Β'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
όπως τροποποιήθηκε με την υπ’ αριθμ. 17398/13.9.2005 
όμοια (ΦΕΚ 1284/Β'/13.9.2005). 

10) Τις διατάξεις του π.δ. 81/2002 (ΦΕΚ 57/Α'/2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

11) Την υπ’ αριθμ. 37930/ΔΙ0Ε 1264/14.10.2005 (ΦΕΚ1432/ 
Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδι¬ 
οτήτων των Υφυπουργών Οικονομίας και Οικονομικών», 
όπως ισχύει. 

12) Τις εμπρόθεσμες αιτήσεις των ενδιαφερομένων. 

13) Τα σχετικά πρακτικά των Υπηρεσιακών Συμβουλίων 
των οικείων ΟΤΑ α' βαθμού, αποφασίζουμε : 

Συστήνουμε οργανικές θέσεις με σύμβαση εργασίας 
ιδιωτικού δικαίου αορίστου χρόνου στους κατωτέρω 
φορείς των ΟΤΑ α' βαθμού, κατά εκπαιδευτική βαθμίδα, 
ειδικότητα και αριθμό, ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΕΡΙΦΕΡΕΙΑ 

ΝΟΜΟΣ 

ΑΝΑΤΟΛΙΚΗΣ ΜΑ¬ 
ΚΕΔΟΝΙΑΣ ΚΑΙ 
ΘΡΑΚΗΣ 

ΔΡΑΜΑΣ 

ΘΕΣΣΑΛΙΑΣ 

ΛΑΡΙΣΑΣ 

ΑΤΤΙΚΗΣ 

ΑΤΤΙΚΗΣ 


ΟΤΑ/ΝΠΔΔ ΟΤΑ 

ΕΚΠ. ΒΑΘΜΙΔΑ 

ΕΙΔΙΚΟΤΗΤΑ 

ΑΡΙΘΜ. ΘΕΣΕΩΝ 

ΦΙΛΑΡΜΟΝΙΚΗ ΔΗΜΟΥ 
ΚΑΤΩ ΝΕΥΡΟΚΟΠΙΟΥ 

ΔΕ 

ΜΟΥΣΙΚΩΝ 

1 

ΟΡΓΑΝΙΣΜΟΣ ΠΑΙΔΙΚΩΝ 
ΣΤΑΘΜΩΝ ΔΗΜΟΥ ΦΑΡ¬ 
ΣΑΛΩΝ 

ΤΕ 

ΒΡΕΦΟΝΗΠΙΟΚΟ¬ 

ΜΩΝ 

1 

ΚΕΝΤΡΟ ΠΑΙΔΙΟΥ ΔΗΜΟΥ 
ΑΓΙΑΣ ΠΑΡΑΣΚΕΥΗΣ 

ΥΕ 

ΒΟΗΘΗΤΙΚΟ ΠΡΟ¬ 
ΣΩΠΙΚΟ (ΚΑΘΑΡΙ¬ 
ΟΤΗΤΑΣ) 

3 

ΚΕΝΤΡΟ ΠΑΙΔΙΟΥ ΔΗΜΟΥ 
ΑΓΙΑΣ ΠΑΡΑΣΚΕΥΗΣ 

ΥΕ 

ΕΡΓΑΤΩΝ ΓΕΝΙ¬ 
ΚΩΝ ΚΑΘΗΚΟ¬ 
ΝΤΩΝ 

1 

ΚΕΝΤΡΟ ΠΑΙΔΙΟΥ ΔΗΜΟΥ 
ΑΓΙΑΣ ΠΑΡΑΣΚΕΥΗΣ 

ΔΕ 

ΒΟΗΘΩΝ ΒΡΕΦΟ¬ 
ΝΗΠΙΟΚΟΜΩΝ 

3 

ΚΕΝΤΡΟ ΠΑΙΔΙΟΥ ΔΗΜΟΥ 
ΑΓΙΑΣ ΠΑΡΑΣΚΕΥΗΣ 

ΠΕ 

ΝΗΠΙΑΓΩΓΩΝ 

3 

ΔΗΜΟΣ ΚΟΡΥΔΑΛΛΟΥ 

ΥΕ 

ΚΛΗΤΗΡΩΝ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΥΕ 

ΟΙΚΟΓΕΝΕΙΑΚΩΝ 

ΒΟΗΘΩΝ 

8 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΥΕ 

ΚΑΘΑΡΙΣΤΡΙΩΝ 

6 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΥΕ 

ΚΛΗΤΗΡΩΝ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΔΕ 

ΟΔΗΓΩΝ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΔΕ 

ΧΕΙΡΙΣΤΩΝ Η/Υ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΔΕ 

ΒΟΗΘΩΝ ΝΟΣΗ¬ 
ΛΕΥΤΩΝ 

2 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΔΕ 

ΔΙΟΙΚΗΤΙΚΩΝ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΤΕ 

ΝΟΣΗΛΕΥΤΩΝ 

1 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΤΕ 

ΦΥΣΙΟΘΕΡΑΠΕΥ¬ 

ΤΩΝ 

2 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΤΕ 

ΚΟΙΝΩΝΙΚΩΝ ΛΕΙ¬ 
ΤΟΥΡΓΩΝ 

2 

Ε.Δ.Α.Π.Ε. ΔΗΜΟΥ ΚΟΡΥ¬ 
ΔΑΛΛΟΥ 

ΠΕ 

ΓΥΜΝΑΣΤΩΝ 

1 


Η ετήσια δαπάνη που προκαλείται από τις διατάξεις της απόφασης αυτής ανέρχεται στο ποσό των 823.900Ευρώ, 
περίπου και θα βαρύνει τους προϋπολογισμούς των ΟΤΑ α' βαθμού καθώς και των νομικών προσώπων δημοσίου 
δικαίου αυτών, στους οποίους έχει εξασφαλιστεί η αναγκαία πίστωση για την κάλυψη της. Η εν λόγω δαπάνη για 
το τρέχον οικονομικό έτος περιορίζεται στο ποσό των 524.700 ΕΥΡΩ περίπου και θα καλυφθεί από τις πιστώσεις 
των ανωτέρων προϋπολογισμών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 2007 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

Αριθμ. 277804 (2) 

Καθορισμός των όρων, προϋποθέσεων, των δικαιολο- 
γητικών και του τρόπου πληρωμής της επιχορήγη¬ 
σης της δράσης ν.Β “Στήριξη Διατήρησης Αυτοχθό¬ 
νων Φυλών Μελισσών”, στα πλαίσια υλοποίησης του 
Προγράμματος Βελτίωσης της Παραγωγής και Εμπο¬ 
ρίας Μελιού έτους 2005-2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις: 

α) Της υπ’ αριθμ. 603/243942/5.1.2005 (ΦΕΚ 15/Β/2005) 
Κοινής Απόφασης Υπουργών (ΚΥΑ) Αγροτικής Ανάπτυ¬ 
ξης & Τροφίμων, Εσωτερικών Δημόσιας Διοίκησης & 
Αποκέντρωσης και Οικονομίας & Οικονομικών «Υλοποί¬ 
ηση του τριετούς προγράμματος βελτίωσης της παρα¬ 
γωγής και εμπορίας των προϊόντων της μελισσοκομίας 
2005, 2006 και 2007» όπως ισχύει κάθε φορά. 

β) Της υπ’ αριθμ. 668/313708/6.10.2006 (ΦΕΚ 1553/ 
Β/2006) Κοινής Απόφασης των Υπουργών Οικονομίας 
& Οικονομικών και Αγροτικής Ανάπτυξης & Τροφίμων 
«Εγκριση δαπάνης για το πρόγραμμα βελτίωσης της 
παραγωγής και εμπορίας των προϊόντων της μελισσο¬ 
κομίας έτους 2007». 

γ) Του άρθρου 22 παρ. 3 του ν.992/1979 «Περί οργανώ- 
σεως των Διοικητικών Υπηρεσιών για την εφαρμογή της 
Συνθήκης Προσχωρήσεως της Ελλάδος εις τας Ευρωπα¬ 
ϊκός Κοινότητας και ρυθμίσεως συναφών θεσμικών και 
οργανωτικών θεμάτων» (Α/280/1979) σε συνδυασμό με 
το άρθρο 33 του ν. 2538/97 (Α/242) όπως τροποποιήθη¬ 
κε και συμπληρώθηκε με το άρθρο 33 του ν. 3147/2003 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων αποκαθισταμένων κτηνοτροφών 
και άλλες διατάξεις (Α/135/2003). 

δ) Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε 
σε ισχύ με το άρθρο πρώτο του υπ’ αριθμ. 63/2005 π.δ. 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» (Α/98). 

ε) Του ν. 2362/1995 «περί Δημοσίου Λογιστικού» 
(Α/247). 

στ) Τις διατάξεις των άρθρων 13 μέχρι και 29 
του ν.2637/1998 περί «Σύστασης Οργ. Πιστοποίησης 
Λογαριασμών, Οργανισμού Πληρωμών και ελέγχου 
Κοινοτ. Ενισχύσεων Προσανατολισμού και Εγγυή- 
σεων,.,και άλλες διατάξεις» (Α' 200), όπως τροπο¬ 
ποιήθηκαν και συμπληρώθηκαν με το άρθρο 4 του 
ν. 2732/99(Α' 154) και το άρθρο 24 του ν. 2945/01 (Α' 
223) «Εθνικό Σύστημα Προστασίας της Αγροτικής 
Δραστηριότητας» και το άρθρο 29 παρ. 1-8 του ν. 
3147/03 (Α' 135). 

ζ) Της υπ’ αριθμ. 389578/2000 (Β' 1470) απόφασης του 
Υπουργού Γεωργίας «περί έγκρισης Κανονισμού Διαδι¬ 
κασίας Πληρωμών του ΟΠΕΚΕΠΕ των ενισχύσεων που 
βαρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 

η) Της υπ’ αριθμ. 271562/2002 (Β' 1042) απόφασης του 
Υπουργού Γ εωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής. 


0) Του Καν. (Ε.Κ.)797/2004 του Συμβουλίου «περί ενερ¬ 
γειών βελτίωσης των συνθηκών παραγωγής και εμπορί¬ 
ας των προϊόντων της μελισσοκομίας» (1125) 

ι) Του Καν. (Ε.Κ.) 917/2004 της Επιτροπής «περί λε¬ 
πτομερειών εφαρμογής του Καν. (Ε.Κ.) 797/2004 του 
Συμβουλίου σχετικά με ενέργειες στον τομέα της με¬ 
λισσοκομίας» (Ε 163). 

ια) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (1-94). 

ιβ) Του Καν. (ΕΚ) 1663/1995 της Επιτροπής για τη 
θέσπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία για 
την εκκαθάριση των λογαριασμών του ΕΓΤΠΕ, Τμήμα 
Εγγυήσεων (1158). 

ιγ) Του π.δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

ιδ) Της υπ’ αριθμ. ΥΙ/2004 (ΦΕΚ 513/Β/2004) απόφασης 
του Πρωθυπουργού “Μετονομασία του Υπουργείου Γ εωρ¬ 
γίας σε Υπουργείο Αγροτικής Ανάπτυξης & Τροφίμων”. 

2. Το Εθνικό Πρόγραμμα βελτίωσης της παραγωγής 
και εμπορίας των προϊόντων της μελισσοκομίας 2005 
- 2007, που υποβλήθηκε από τη χώρα μας στην Ε.Ε. για 
έγκριση, και εγκρίθηκε με την Ο (2004) 3199/ τελικό/ 
26.8.2004 Απόφαση της Ευρωπαϊκής Επιτροπής. 

3. Την υπ’ αριθμ. 276723/17.5.2005 απόφαση του Υπουρ¬ 
γού Αγροτικής Ανάπτυξης & Τροφίμων περί καθορισμού 
των όρων, των προϋποθέσεων, των δικαιολογητικών και 
του τρόπου πληρωμής της δράσης ν.Α Στήριξη Φορέ¬ 
ων Πιστοποίησης Αυτοχθόνων Βασιλισσών στα πλαίσια 
υλοποίησης του προγράμματος βελτίωσης της παρα¬ 
γωγής και εμπορίας των προϊόντων της μελισσοκομίας 
2005 - 2007, αποφασίζουμε : 

Καθορίζουμε τους όρους, τις προϋποθέσεις, τα δικαιο- 
λογητικά, τον τρόπο πληρωμής της δράσης \/Β:«Στήριξη 
Διατήρησης Αυτοχθόνων Φυλών Μελισσών». 

1. ΠΕΡΙΓΡΑΦΗ ΤΗΣ ΔΡΑΣΗΣ 

Επιχορηγούνται οι μελισσοκόμοι, κάτοχοι μελισσοκο- 
μικού βιβλιαρίου, για την αγορά πιστοποιημένων, αυτό- 
χθονης προέλευσης φυλών βασιλισσών, σύμφωνα με 
την παρ. 1 της υπ’ αριθμ. 276723/17.5.2005 απόφασης του 
Υπουργού Αγροτικής Ανάπτυξης & Τροφίμων. 

2. ΦΟΡΕΙΣ ΥΛΟΠΟΙΗΣΗΣ 

Οι φορείς που συμμετέχουν στην εφαρμογή και υλο¬ 
ποίηση της δράσης, καθώς και οι αρμοδιότητές τους 
φαίνονται παρακάτω: 

α) Δ/νση Ζωικής Παραγωγής και ΑΠΑ, του Υπουργείου 
Αγροτικής Ανάπτυξης & Τροφίμων: 

Είναι αρμόδια για τη εισήγηση στον Υπουργό Αγροτι¬ 
κής Ανάπτυξης & Τροφίμων των σχετικών αποφάσεων, 
την παρακολούθηση, τον συντονισμό και τον έλεγχο 
της εφαρμογής της δράσης. 

β) Δ/νσεις Αγροτικής Ανάπτυξης των Νομαρχιακών 
Αυτοδιοικήσεων: 

Είναι υπεύθυνες για την ενημέρωση των μελισσοκόμων 
για το πρόγραμμα, τον έλεγχο των καταστάσεων των 
δικαιούχων με την πραγματοποίηση των σχετικών διοικη¬ 
τικών ελέγχων και ελέγχων αγοράς των βασιλισσών, τη 
θεώρηση των καταστάσεων πληρωμής των δικαιούχων 
και την αποστολή τους στον ΟΠΕΚΕΠΕ. 

γ) Κέντρα Μελισσοκομίας (Κ.Μ.): 

Είναι αρμόδια για την ενημέρωση των μελισσοκόμων, τη 




9540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


συγκέντρωση των αιτήσεων των μελισσοκόμων, τον έλεγ¬ 
χο κατά την παραλαβή των υποβαλλομένων δικαιολογη- 
τικών, τη σύνταξη των συγκεντρωτικών καταστάσεων, τις 
τυχόν διορθώσεις αυτών, τη διαβίβασή τους στις Δ/νσεις 
Αγροτικής Ανάπτυξης των Νομαρχιακών Αυτοδιοικήσεων 
και τη συνεργασία με τους συναρμόδιους φορείς για την 
υλοποίηση της δράσης. 

δ) Δ/νση Πληροφορικής του Υπουργείου Αγροτικής 
Ανάπτυξης & Τροφίμων: 

Είναι αρμόδια για την ανάπτυξη της μηχανογραφι¬ 
κής εφαρμογής, την πραγματοποίηση διασταυρωτικών 
ελέγχων, την ενημέρωση της Δ/νσης Ζωικής Παραγω¬ 
γής & ΑΠΑ για τον αριθμό των αιτούμενων για αγορά 
βασιλισσών και τη σύνταξη των τελικών καταστάσεων 
πληρωμής, βάσει του ποσοστού επιχορήγησης. 

ε) Φορείς Πιστοποίησης Βασιλισσών: 

Οι φορείς πιστοποίησης βασιλισσών θα πρέπει να 
έχουν διαπιστευθεί από το Εθνικό Σύστημα Διαπί¬ 
στευσης (ΕΣΥΔ) σύμφωνα με την παρ. 1 της υπ’ αριθμ. 
276723/17.5.2005 απόφασης του Υπουργού Αγροτικής 
Ανάπτυξης & Τροφίμων και είναι: α) το Γεωπονικό Πανε¬ 
πιστήμιο Αθηνών - Εργαστήριο Γεωργικής Ζωολογίας & 
Εντομολογίας, β) το Αριστοτέλειο Πανεπιστήμιο Θεσσα¬ 
λονίκης - Εργαστήριο Μελισσοκομίας - Σηροτροφίας και 
γ) το ΕΘΙΑΓΕ - Ινστιτούτο Μελισσοκομίας Χαλκιδικής. 

Οι παραπάνω φορείς πιστοποίησης βασιλισσών συ¬ 
νεργάζονται με τους βασιλοτρόφους που έχουν δεχθεί 
να ενταχθούν στο σύστημα πιστοποίησης, ελέγχουν τις 
παραγόμενες από αυτούς βασίλισσες ως προς την ποιό¬ 
τητά τους και ως προς την αυτόχθονη προέλευσή τους 
σύμφωνα με τα εγκεκριμένα πρότυπα που έχουν καθο¬ 
ρίσει και τους χορηγούν σχετικό πιστοποιητικό ή έκθεση 
ελέγχου, το οποίο κοινοποιούν στο Τμήμα Μελισσοκομίας 
. Σηροτροφίας του Υπουργείου Αγροτικής Ανάπτυξης & 
Τ ροφίμων. 

στ) ΟΠΕΚΕΠΕ: 

Είναι αρμόδιος για τον έλεγχο των φακέλων πληρω¬ 
μής, την αναγνώριση και εκκαθάριση της δαπάνης και 
τη έκδοση των εντολών πληρωμής. 

3. ΔΙΚΑΙΟΥΧΟΙ 

Δικαιούχοι ένταξης στην παραπάνω δράση είναι οι 
μελισσοκόμοι κάτοχοι μελισσοκομικών βιβλιαρίων σύμ¬ 
φωνα με την 370910/14-5-2001 απόφαση του Υπουργού 
Γεωργίας περί “Καθιέρωσης μητρώου μελισσοκομικών εκ¬ 
μεταλλεύσεων και μελισσοκομικού βιβλιαρίου”, οι οποίοι 
δηλώνουν τις κατεχόμενες κυψέλες στη δήλωση φορο¬ 
λογίας εισοδήματος και υποβάλλουν αίτηση ένταξης στο 
πρόγραμμα, εντός της καθορισμένης προθεσμίας. 

4. ΕΠΙΛΕΞΙΜΕΣ ΔΑΠΑΝΕΣ 

Οι δαπάνες αγοράς βασιλισσών από βασιλοτρόφους 
των οποίων οι βασίλισσές έχουν πιστοποιηθεί από τους 
φορείς πιστοποίησης της παραγράφου 2ε της παρού¬ 
σας. 

Τ ο ύψος της επιλέξιμης δαπάνης ανά βασίλισσα καθο¬ 
ρίζεται μέχρι του ποσού των 15 Ευρώ χωρίς να συμπε- 
ριλαμβάνεται ο ΦΠΑ. Δαπάνη υψηλότερη των 15 Ευρώ 
βαρύνει τον δικαιούχο μελισσοκόμο. 

5. ΥΨΟΣ - ΠΟΣΟΣΤΟ ΕΠΙΧΟΡΗΓΗΣΗΣ 

Το συνολικό ύψος επιχορήγησης για την εν λόγω δρά¬ 
ση, για το πρόγραμμα του 2007, καθορίζεται μέχρι του 
ποσού των 100.000,00 Ευρώ. 


Το ποσοστό επιχορήγησης ανά βασίλισσα καθορίζε¬ 
ται με απόφαση του Υπουργού Αγροτικής Ανάπτυξης 
& Τροφίμων. 

Ο ΦΠΑ δεν αποτελεί επιλέξιμη δαπάνη. 

6. ΔΙΑΔΙΚΑΣΙΑ ΕΝΤΑΞΗΣ - ΕΠΙΧΟΡΗΓΗΣΗΣ 

α) Υποβολή αιτήσεων 

Οι Δ/νσεις Αγροτικής Ανάπτυξης καθώς και τα Κ.Μ., 
από της λήψεως της παρούσας, ενημερώνουν με ανα¬ 
κοίνωση στον τοπικό τύπο και στα μέσα μαζικής ενη¬ 
μέρωσης τους μελισσοκόμους της περιοχής τους, για 
την υποβολή αιτήσεων ένταξης στην εν λόγω δράση. 
Στην αίτηση αναφέρεται ο αριθμός των αιτουμένων 
βασιλισσών που δεν μπορεί να ξεπερνά το 50% του 
συνολικού αριθμού των κατεχομένων κυψελών. 

Οι ενδιαφερόμενοι μελισσοκόμοι υποβάλλουν στα Κ.Μ. 
της περιοχής τους τις αιτήσεις ένταξης στο πρόγραμμα 
(υπόδ. 1), το αργότερο ένα μήνα μετά τη δημοσίευση 
της παρούσας. Οι αιτήσεις μπορούν να υποβληθούν είτε 
κατευθείαν από τους μελισσοκόμους, είτε μέσω των 
τοπικών συλλογικών τους Οργανώσεων (συνεταιρισμοί, 
ενώσεις συνεταιρισμών, σύλλογοι κλπ.). 

Οι αιτήσεις θα πρέπει να συνοδεύονται από τα παρα¬ 
κάτω δικαιολογητικά: 

ί) φωτοαντίγραφο θεωρημένου Μελισσοκομικού Βι¬ 
βλιαρίου, 

ϋ) φωτοαντίγραφο του Ε1 της πιο πρόσφατης φορο¬ 
λογικής δήλωσης, 

ίϋ) φωτοαντίγραφο της πρώτης σελίδας του τραπε¬ 
ζικού λογαριασμού, 

ίν) υπεύθυνη δήλωση του ν. 1599/1986, ότι η συγκεκρι¬ 
μένη δράσεις δεν ενισχύονται από άλλη πηγή, 

Στην περίπτωση που τα δικαιολογητικά ί, ϋ, και ίϋ έχουν 
υποβληθεί από τον ενδιαφερόμενο, κατά τη διαδικα¬ 
σία ένταξής του στα προγράμματα “αντικατάστασης 
κυψελών” ή “καταπολέμηση της βαρροϊκής ακαρίασης” 
του ίδιου έτους, αυτό δηλώνεται στην αίτηση και τα 
συγκεκριμένα δικαιολογητικά δεν υποβάλλονται. 

Στην τελευταία περίπτωση για τη συμπλήρωση του 
φακέλου του ενδιαφερομένου εκδίδονται φωτοαντίγρα¬ 
φα από το Κ.Μ. που παραλαμβάνει τις αιτήσεις. 

β) Επεξεργασία των στοιχείων - ορισμός δικαιούχων 

Τα Κ.Μ. παραλαμβάνουν τις αιτήσεις, τις πρωτοκολ¬ 
λούν και ελέγχουν τα δικαιολογητικά. 

Στη συνέχεια, εισάγουν τα δεδομένα σε μηχανογραφι¬ 
κή εφαρμογή που έχει δημιουργήσει η Δ/νση Πληροφο¬ 
ρικής κατά Νομαρχιακή Αυτοδιοίκηση και συντάσσουν 
καταστάσεις δικαιούχων. 

Ο αριθμός των δικαιούμενων προς αγορά βασιλισσών, 
καθορίζεται με βάση τον αριθμό των κατεχομένων κυ¬ 
ψελών σε ποσοστό μέχρι 50% αυτών. 

Ως αριθμός των κατεχομένων κυψελών ενός μελισ- 
σοκόμου καθορίζεται ο μικρότερος αριθμός μεταξύ του 
αριθμού κατεχομένων κυψελών που αναγράφεται στο 
μελισσοκομικό βιβλιάριο και του αριθμού κατεχομένων 
κυψελών που δηλώνεται στο έντυπο Ε1 της φορολογικής 
δήλωσης του μελισσοκόμου. 

Τα Κ.Μ. εσωκλείουν τις καταστάσεις δικαιούχων μαζί 
με τα συνημμένα για κάθε αίτηση δικαιολογητικά σε 
φάκελο κατά Ν.Α.. Οι παραπάνω φάκελοι διαβιβάζονται 
από τα Κ.Μ. στις αντίστοιχες Δ/νσεις Αγροτικής Ανά¬ 
πτυξης των Ν.Α. της ζώνης ευθύνης τους. Η διαβίβαση 

των παραπάνω, από τα Κ.Μ. προς τις Δ/νσεις Αγροτικής 
Ανάπτυξης θα πρέπει να έχει ολοκληρωθεί σε 15 εργά¬ 
σιμες ημέρες μετά τη λήξη της προθεσμίας υποβολής 
των αιτήσεων από τους μελισσοκόμους, ήτοι 45 ημέρες 
από τη δημοσίευση της παρούσας. 

Τα Κ.Μ. διατηρούν στο αρχείο τους φάκελο με αντί¬ 
γραφα όλων των παραπάνω, σύμφωνα με την παρ. 2 
των Γενικών της παρούσας. 

Οι Δ/νσεις Αγροτικής Ανάπτυξης αφού ελέγξουν την κα¬ 
τάσταση των δικαιούχων, την αναρτούν για μία εβδομάδα 
προκειμένου να λάβουν γνώση οι ενδιαφερόμενοι για τον 
αριθμό των δικαιούμενων για αγορά βασιλισσών. 

Για τυχόν διορθώσεις των αρχικών καταστάσεων 
ενημερώνονται τα Κέντρα Μελισσοκομίας, τα οποία 
προβαίνουν στη διόρθωσή τους. 

Οι Δ/νσεις Αγροτικής Ανάπτυξης και τα Κέντρα Μελισ¬ 
σοκομίας ενημερώνουν τους ενδιαφερομένους μελισσο- 
κόμους για να προβούν στην αγορά των βασιλισσών. 

Οι δαπάνες για αγορά βασιλισσών θεωρούνται επι¬ 
λέξιμες εφόσον πραγματοποιηθούν μετά την υποβολή 
της αίτησης και μέχρι του αριθμού των δικαιούμενων 
βασιλισσών που θα αναφέρονται στην τελική κατάστα¬ 
ση που θα αναρτηθεί. 

γ) Προμήθεια των επιλέξιμων βασιλισσών 

Οι συμμετέχοντες στο πρόγραμμα μελισσοκόμοι που 
έχουν κριθεί δικαιούχοι, προμηθεύονται τις βασίλισσες 
από τους βασιλοτρόφους των οποίων οι βασίλισσες 
έχουν ελεγχθεί από τους φορείς πιστοποίησης της πα¬ 
ραγράφου 2ε της παρούσας. 

Καταληκτική ημερομηνία προμήθειας των βασιλισσών 
και έκδοσης εξοφλημένων τιμολογίων αγοράς είναι η 
6η Ιουνίου. 

Οι δικαιούχοι μελισσοκόμοι, προσέρχονται στην οι¬ 
κεία Δ/νση Αγροτικής Ανάπτυξης και επιδεικνύουν α) 
τις αγορασθείσες πιστοποιημένες βασίλισσες, οι οποίες 
έχουν σημανθεί καταλλήλως και είναι τοποθετημένες 
σε κατάλληλη συσκευασία, β) το εξοφλημένο τιμολόγιο 
αγοράς από το βασιλοτρόφο ο οποίος πρέπει να έχει 
ενταχθεί στο σύστημα πιστοποίησης και γ) αντίγραφο 
του πιστοποιητικού ή της έκθεσης ελέγχου που έχει 
χορηγηθεί στο βασιλοτρόφο από τον φορέα πιστοποί¬ 
ησης, σύμφωνα με τα διαλαμβανόμενα στην παράγραφο 
2ε της παρούσας. 

Στη συνέχεια, οι Δ/νσεις Αγροτικής Ανάπτυξης θα χορη¬ 
γούν στον ενδιαφερόμενο “βεβαίωση προμήθειας πιστοποι¬ 
ημένων βασιλισσών” (υπόδ. 2), στην οποία θα καταγράφεται 
ο αριθμός των πιστοποιημένων βασιλισσών που προμηθεύ¬ 
τηκε ο δικαιούχος μελισσοκόμος, το ονοματεπώνυμο του 
βασιλοτρόφου, ο αριθμός τιμολογίου αγοράς των βασι¬ 
λισσών, ο αριθμός πρωτοκόλλου του πιστοποιητικού και ο 
φορέας πιστοποίησης που εξέδωσε το πιστοποιητικό. 

Ακολούθως οι μελισσοκόμοι θα προσκομίζουν τα εξο¬ 
φλημένα παραστατικά αγοράς των βασιλισσών, το αντί¬ 
γραφο του πιστοποιητικού που έχει εκδώσει ο φορέας 
πιστοποίησης και τη “βεβαίωση προμήθειας πιστοποιη¬ 
μένων βασιλισσών” (υπόδ. 2) στα Κέντρα Μελισσοκομίας 
μέχρι την 13η Ιουνίου 2007. 

δ) Ηλεκτρονική αποστολή & επεξεργασία των στοι¬ 
χείων - καθορισμός ποσοστού επιχορήγησης 

Τα Κέντρα μελισσοκομίας ελέγχουν τα παραστατικά 
που διαβίβασαν οι μελισσοκόμοι που προμηθεύτηκαν τις 


επιλέξιμες βασίλισσες και εισάγουν τα δεδομένα στη 
μηχανογραφική εφαρμογή που έχει δημιουργήσει η Δ/ 
νση Πληροφορικής, κατά Δ/νση Αγροτικής Ανάπτυξης. 

Τα αρχεία με τα τελικά δεδομένα αποστέλλονται στη 
Δ/νση Πληροφορικής του Υπουργείου Αγροτικής Ανά¬ 
πτυξης και Τροφίμων μέχρι την 29η Ιουνίου 2007. 

Η Δ/νση Πληροφορικής επεξεργάζεται τα στοιχεία 
και διαβιβάζει το αργότερο μέχρι την 10η Ιουλίου 2007 
στη Δ/νση Ζωικής Παραγωγής & ΑΠΑ, τον αριθμό των 
αιτουμένων για αγορά βασιλισσών. Η Δ/νση Ζωικής 
Παραγωγής & ΑΠΑ, με βάση τον αριθμό, αυτό ειση- 
γείται την έκδοση απόφασης του Υπουργού Αγροτι¬ 
κής Ανάπτυξης και Τροφίμων για τον καθορισμό του 
ποσοστού επιχορήγησης ανά βασίλισσα. 

Η παραπάνω απόφαση διαβιβάζεται στη Δ/νση Πλη¬ 
ροφορικής του Υπουργείου Αγροτικής Ανάπτυξης και 
Τροφίμων, στην αρμόδια Δ/νση του ΟΠΕΚΕΠΕ και στις 
Δ/νσεις Αγροτικής Ανάπτυξης των Νομαρχιακών Αυ¬ 
τοδιοικήσεων μέχρι την 25η Ιουλίου 2007. 

Η Δ/νση Πληροφορικής του Υπουργείου Αγροτικής 
Ανάπτυξης και Τροφίμων με βάση το καθορισθέν ποσο¬ 
στό επιχορήγησης και κατόπιν επεξεργασίας, παράγει 
αναλυτικές καταστάσεις πληρωμής δικαιούχων κατά 
Νομαρχιακή Αυτοδιοίκηση και τις αποστέλλει στα Κέ¬ 
ντρα Μελισσοκομίας για εκτύπωση. 

Τα Κέντρα Μελισσοκομίας εκτυπώνουν σε 4 αντίγραφα 
αναλυτικές καταστάσεις πληρωμής δικαιούχων και δημι¬ 
ουργούν φάκελο δικαιολογητικών για κάθε Δ/νση Αγρο¬ 
τικής Ανάπτυξης των Νομαρχιακών Αυτοδιοικήσεων, με 
τα αναγκαία παραστατικά (τιμολόγια, πιστοποιητικά ή 
εκθέσεις ελέγχου και βεβαιώσεις προμήθειας πιστοποιη¬ 
μένων βασιλισσών). 

Ο φάκελος αποστέλλεται στην οικεία Δ/νση Αγροτικής 
Ανάπτυξης, η οποία θεωρεί την ακρίβεια των αναγραφο- 
μένων στοιχείων και διαβιβάζει στην αρμόδια Δ/νση του 
ΟΠΕΚΕΠΕ, 3 αντίγραφα θεωρημένων αναλυτικών κατα¬ 
στάσεων δικαιούχων και τιμολόγια αγοράς βασιλισσών. 

Τα υπόλοιπα δικαιολογητικά του φακέλου και το τέ¬ 
ταρτο αντίγραφο της κατάστασης δικαιούχων παραμένει 
στο αρχείο της οικείας Δ/νση Αγροτικής Ανάπτυξης. 

Όλες οι διαβιβάσεις στοιχείων, όπου προβλέπεται στις 
επιμέρους παραγράφους της παρούσας, γίνονται μέσω 
του ΜΕϋΝΕΤ. 

Φωτοαντίγραφα των καταστάσεων και των δικαιολο- 
γητικών κατά Νομαρχιακή Αυτοδιοίκηση διατηρούνται 
στα Κέντρα Μελισσοκομίας για τους προβλεπόμενους 
στην παράγραφο 7 της παρούσας ελέγχους. 

7. ΕΛΕΓΧΟΙ 

Η εφαρμογή της παρούσας δράσης εκ μέρους των 
δικαιούχων ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικοοικονομικούς ελέγ¬ 
χους διαπίστωσης της ακρίβειας των συμπεριλαμβανο¬ 
μένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται σε ποσο¬ 
στό 100% στα Κέντρα Μελισσοκομίας,, από τριμελείς 
επιτροπές αποτελούμενες από έναν υπάλληλο της Δ/ 
νσης Ζωικής Παραγωγής & ΑΠΑ και έναν υπάλληλο 
της Δ/νσης Εισροών Ζωικής Παραγωγής του Υπουρ¬ 
γείου Αγροτικής Ανάπτυξης & Τροφίμων, και από έναν 
υπάλληλο της οικείας περιφερειακής υπηρεσίας του 
ΟΠΕΚΕΠΕ. Οι εν λόγω τριμελείς επιτροπές ορίζονται με 

απόφαση του Γεν. Γραμματέα του Υπουργείου Αγρο¬ 
τικής Ανάπτυξης & Τροφίμων κατόπιν εισήγησης της 
Δ/νσης Ζωικής Παραγωγής & ΑΠΑ. 

Οι ως άνω οριζόμενες επιτροπές τακτικού ελέγχου σε 
κάθε επιτόπια μετάβαση, αξιολογούν την εκτέλεση της 
δράσης, βεβαιώνουν την επιλεξιμότητα των δαπανών σύμ¬ 
φωνα με τα ελεγχόμενα δικαιολογητικά και συντάσσουν 
πρακτικό τεχνικοοικονομικού ελέγχου εκτέλεσης της δρά¬ 
σης σύμφωνα με το συνημμένο υπόδειγμα 3. 

Οι έκτακτοι δειγματοληπτικοί έλεγχοι διενεργούνται 
στα Κέντρα Μελισσοκομίας ή/και Δ/νσεις Αγροτικής Ανά¬ 
πτυξης από τριμελείς Επιτροπές, οριζόμενες με απόφαση 
Υπουργού Αγροτικής Ανάπτυξης και Τροφίμων οι οποίες 
αποτελούνται από έναν υπάλληλο της Δ/νσης Ζωικής Πα¬ 
ραγωγής & ΑΠΑ και έναν υπάλληλο της Δ/νσης Εισροών 
Ζωικής Παραγωγής του Υπουργείου Αγροτικής Ανάπτυξης 
& Τροφίμων, και από έναν υπάλληλο της οικείας περιφε¬ 
ρειακής υπηρεσίας του ΟΠΕΚΕΠΕ. 

Οι εν λόγω τριμελείς επιτροπές ορίζονται κατόπιν 
πρότασης του ΟΠΕΚΕΠΕ και εισήγησης της Δ/νσης Ζω¬ 
ικής Παραγωγής & ΑΠΑ 

Οι ως άνω οριζόμενες επιτροπές έκτακτου δειγ¬ 
ματοληπτικού ελέγχου σε κάθε επιτόπια μετάβαση, 
αξιολογούν την εκτέλεση της δράσης, βεβαιώνουν 
την επιλεξιμότητα των δαπανών σύμφωνα με τα 
ελεγχόμενα δικαιολογητικά και συντάσσουν πρα¬ 
κτικό τεχνικοοικονομικού ελέγχου εκτέλεσης της 
δράσης σύμφωνα με το συνημμένο υπόδειγμα 3. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο υπεύθυνος επόπτης του Κέντρου Με¬ 
λισσοκομίας ή ο αρμόδιος υπάλληλος της Δ/νσης Αγρο¬ 
τικής Ανάπτυξης όπου πραγματοποιείται ο έλεγχος, οι 
οποίοι προσυπογράφουν και το σχετικό πρακτικό και 
λαμβάνουν αντίγραφο αυτού. Σε περίπτωση διαφωνίας 
με τις διατυπούμενες στο πρακτικό διαπιστώσεις της 
επιτροπής, έχουν δικαίωμα να υποβάλουν εντός 5 ερ¬ 
γασίμων ημερών σχετική ένσταση στην Δ/νση Ζωικής 
Παραγωγής & ΑΠΑ, για επανέλεγχο από την τριμελή 
επιτροπή της παραγρ. 1 του κεφαλαίου των ΓΕΝΙΚΩΝ. 

8. ΔΙΚΑΙΟΛΟΓΗΤΙΚΑ ΠΛΗΡΩΜΗΣ 

Οι Δ/νσεις Αγροτικής Ανάπτυξης ελέγχουν τους φα¬ 
κέλους με τα δικαιολογητικά και τις αναλυτικές κατα¬ 
στάσεις πληρωμής που παραλαμβάνουν από τα Κ.Μ., 
τα οποία και ενημερώνουν για τυχόν διορθώσεις. Στη 
συνέχεια θεωρούν τις καταστάσεις πληρωμής των 
δικαιούχων και διαβιβάζουν στην αρμόδια Δ/νση του 
ΟΠΕΚΕΠΕ το αργότερο μέχρι 15 Σεπτεμβρίου 2007 τα 
παρακάτω δικαιολογητικά πληρωμής: 

α) Διαβιβαστικό έγγραφο της Δ/νσης Αγροτικής Ανά¬ 
πτυξης της οικείας Νομαρχιακής Αυτοδιοίκησης. 

β) Θεωρημένες από τις αρμόδιες Δ/νσεις Αγροτικής 
Ανάπτυξης των Νομαρχιακών Αυτοδιοικήσεων αναλυ¬ 
τικές καταστάσεις δικαιούχων που συμμετέχουν στο 
πρόγραμμα, εις τριπλούν. 

γ) Πρωτότυπα εξοφλημένα παραστατικά αγοράς των 
επιλέξιμων βασιλισσών. 

δ) Βεβαίωση προμήθειας πιστοποιημένων βασιλισσών 
(υποδ. 2). 

ε) Αντίγραφο πιστοποιητικού ή έκθεσης ελέγχου βα¬ 
σιλισσών 

στ) Πρακτικό επιτόπιου ελέγχου 


Μια κατάσταση με αντίγραφα των παραπάνω δικαι- 
ολογητικών θα διατηρείται στη Δ/νση Αγροτικής Ανά¬ 
πτυξης για πέντε έτη και θα είναι ανά πάσα στιγμή 
διαθέσιμη για τυχόν Εθνικό ή Κοινοτικό έλεγχο. 

Κάθε τιμολόγιο που υποβάλλεται από τους δικαιού¬ 
χους πρέπει να φέρει σφραγίδα ότι η δραστηριότητα 
έχει επιδοτηθεί στα πλαίσια του Καν. (Ε.Κ) 797/04. 

9. ΤΡΟΠΟΣ ΠΛΗΡΩΜΗΣ 

Η αναγνώριση και εκκαθάριση της δαπάνης γίνεται 
από την αρμόδια Δ/νση του ΟΠΕΚΕΠΕ, η οποία διαβι¬ 
βάζει το φάκελο δικαιολογητικών στη Δ/νση Οικονομι¬ 
κού, για έκδοση της σχετικής εντολής πληρωμής ανά 
Νομαρχιακή Αυτοδιοίκηση. 

Η Δ/νση Οικονομικού του ΟΠΕΚΕΠΕ, μετά την έκδοση 
εντολής πληρωμής, ενημερώνει τη Δ/νση Πληροφορικής 
του Υπουργείου Αγροτικής Ανάπτυξης και Τροφίμων. 

Η Δ/νση Πληροφορικής του Υπουργείου Αγροτικής 
Ανάπτυξης & Τροφίμων αποστέλλει στην αρμόδια τρά¬ 
πεζα ηλεκτρονικό αρχείο για πίστωση των λογαριασμών 
των δικαιούχων. 

Τα σχετικά αποδεικτικά πληρωμής των δικαιούχων 
(θχίΓαίΙδ Τραπέζης) διαβιβάζονται με ευθύνη του αντί¬ 
στοιχου υποκαταστήματος Τραπέζης στην αρμόδια 
Δ/νση του ΟΠΕΚΕΠΕ, για συμπλήρωση των σχετικών 
φακέλων και έλεγχο των πληρωμών. 

Η ενίσχυση καταβάλλεται στους τραπεζικούς λογαρι¬ 
ασμούς των ενδιαφερομένων μέχρι την 15η Οκτωβρίου 
του έτους εφαρμογής του προγράμματος. 

10. ΚΥΡΩΣΕΙΣ 

Σε περίπτωση που διαπιστωθούν κατά την διάρκεια 
των ελέγχων εσκεμμένα ψευδή στοιχεία, οι ενδιαφερό¬ 
μενοι αποκλείονται της επιχορήγησης κατά το τρέχον 
έτος και της συμμετοχής τους στο πρόγραμμα του 
επόμενου έτους. 

ΓΕΝΙΚΑ 

1. Συστήνεται επιτροπή εξέτασης ενστάσεων της δρά¬ 
σης, αποτελούμενη από: 

• το Γ ενικό Διευθυντή Ζωικής Παραγωγής, με ανα¬ 
πληρωτή τον προϊστάμενο της Διεύθυνσης Ζωικής Πα¬ 
ραγωγής & ΑΠΑ. 

• το Γ ενικό Διευθυντή Κτηνιατρικής με αναπληρωτή 
τον προϊστάμενο της Διεύθυνσης Υγείας των Ζώων. 

• το Γ ενικό Διευθυντή του ΟΠΕΚΕΠΕ, με αναπληρωτή 
τον Διευθυντή ΟΑΒΙΠ του ΟΠΕΚΕΠΕ. 

Έργο της Επιτροπής, είναι η εξέταση ενστάσεων, όπου 
παρίσταται ανάγκη. Η Επιτροπή συνέρχεται μετά από 
πρόσκληση του Προέδρου της. 

2. Τα Κέντρα Μελισσοκομίας και οι Δ/νσεις Αγροτι¬ 
κής Ανάπτυξης υποχρεούνται να διατηρούν επί 5 έτη 
αντίγραφα όλων των δικαιολογητικών για τη δράση 
σε ειδικό φάκελο. Ο παραπάνω ειδικός φάκελος είναι 
ανά πάσα στιγμή στην διάθεση των αρμόδιων Κοινοτι¬ 
κών και εθνικών οργάνων για την πραγματοποίηση των 
σχετικών ελέγχων. 

3. Ο ΦΠΑ δεν αποτελεί επιλέξιμη δαπάνη. 

4. Τα δικαιολογητικά πληρωμής πρέπει να έχουν δια- 
βιβασθεί στον ΟΠΕΚΕΠΕ μέχρι 15 Σεπτεμβρίου 2007. 

5. Τα τιμολόγια γίνονται δεκτά μόνο εφόσον είναι 
εξοφλημένα. 

6. Οι πιστώσεις θα βαρύνουν κατά 50% τον τακτικό 
προϋπολογισμό, και κατά 50% το ΕΓΤΠΕ, Τμήμα Εγγυ- 

ήσεων. Σχετική αναγραφή θα υπάρχει και στην κατά¬ 
σταση αναγνώρισης - εκκαθάρισης δαπανών. 

7. Η Δ/νση Ζωικής Παραγωγής & ΑΠΑ του Υπουργεί¬ 
ου Αγροτικής Ανάπτυξης και Τροφίμων και η αρμόδια 
Δ/νση του ΟΠΕΚΕΠΕ, παρέχουν στους δικαιούχους και 
στα Κέντρα Μελισσοκομίας κάθε πληροφορία για την 
υλοποίηση της παρούσας, σχετικά με τα θέματα αρ- 
μοδιότητάς τους. 

8. Όπου στην παρούσα απόφαση αναφέρεται ημε¬ 
ρομηνία που συμπίπτει με αργία, ως καταληκτική 
ημερομηνία θα λαμβάνεται η επομένη της αργίας 
εργάσιμη ημέρα. 

9. Το συνημμένο Παράρτημα Υποδειγμάτων αποτελεί 
αναπόσπαστο μέρος της παρούσας. 


10. Με απόφαση του Γεν. Γραμματέα του Υπουργού 
Αγροτικής Ανάπτυξης & Τροφίμων μπορούν να τροπο¬ 
ποιηθούν ή να ορισθούν εκ νέου οι ημερομηνίες και οι 
προθεσμίες υποβολής και διαβίβασης των δικαιολογητι- 
κών που προβλέπονται στις διατάξεις της παρούσας. 

11. Η παρούσα ισχύει από της υπογραφής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

ΥΠΟΔΕΙΓΜΑ 1 

ΑΙΤΗΣΗ - ΔΗΛΩΣΗ 

για συμμετοχή στη δράση ν.Β.: 

“Στήριξη Διατήρησης Αυτοχθόνων Φυλών Μελισσών” 

ΠΡΟΣ 

ΚΕΝΤΡΟ ΜΕΛΙΣΣΟΚΟΜΙΑΣ 


ΗΜΕΡΟΜΗΝΙΑ 
ΑΡΙΘΜ. ΠΡΩΤ. 


ΝΟΜΟΣ 


ΔΗΜΟΣ / ΚΟΙΝΟΤΗΤΑ . 
ΜΟΝΙΜΗΣ ΚΑΤΟΙΚΙΑΣ 


ΤΑΧ. Δ/ΝΣΗ . 

ΑΡΙΘΜ ΜΕΛ/ΚΟΥ ΒΙΒΛΙΑΡΙΟΥ 

ΕΠΩΝΥΜΟ. 

ΑΡΙΘΜ. ΔΕΛΤ. ΤΑΥΤΟΤΗΤΑΣ 
Α.Φ.Μ. 

ΑΡΙΘΜ. ΛΟΓΑΡΙΑΣΜΟΥ [Ρ 


ΤΗΛΕΦΩΝΟ 


ΟΝΟΜΑ.ΠΑΤΡ/ΜΟ. 

I ΕΚΔ ΑΡΧΗ. 

ΔΟΥ . 

--- ΤΡΑΠΕΖΑ:. 


ΑΡΙΘΜ. ΙΒΑΝ 


Σύμφωνα με τα δικαιολογητικά που σας υποβάλλω, είμαι κάτοχος 


μελισσοσμηνών 


και παρακαλώ όπως με εντά 

Μελισσών”, για την αγορά 

ξετε στο Π 

I .. 

1 

Πρόγραμμα “Στήριξη Διατήρησης Αυτοχθόνων Φυλών 
βασιλισσών (αριθμός βασιλισσών). 

0 αριθμός των αιτοάμενων προς αγορά βασιλισσών δεν ξεπερνά το 50% των κατεχομένων κυψελών. 


* Έχω υποβάλλει αίτηση ένταξης στο πρόγραμμ α αντικα τάστα σης κυψ ελών ή 
καταπολέμησης της βαρροϊκής ακαρίας ΝΑΙ __ ΟΧΙ 


Αποδέχομαι την τοιχοκόλληση των στοιχείων που σχετίζονται με τις παραπάνω δράσεις 

Συνημμένα: 1. Φωτοαντίγραφο θεωρημένου Μελισσοκομικού βιβλιαρίου, 

2. Φωτοαντίγραφο της πρώτης σελίδας του τραπεζικού λογαριασμού, 

3. Φωτοαντίγραφο του Ε1 της πιο πρόσφατης φορολογικής δήλωσης, 

4. Υπεύθυνη δήλωση του Ν. 1599/86 ότι οι συγκεκριμένες δράσεις 
δεν ενισχύονται από άλλη πηγή. 

* Τα συνημμένα 1,2, και 3 δεν υποβάλλονται από τους αιτούντες, εφόσον 
έχει υποβληθεί αίτηση ένταξης στο πρόγραμμα αντικατάστασης 
κυψελών ή καταπολέμησης της βαρροϊκής ακαρίασης. 


Ο ΑΪΤΩΝ 

ΥΠΟΔΕΙΓΜΑ 2 


ΒΕΒΑΙΩΣΗ ΠΡΟΜΗΘΕΙΑΣ ΠΙΣΤΟΠΟΙΗΜΕΝΩΝ ΒΑΣΙΛΙΣΣΩΝ 

././ 2007 

Α.Π. 


Νομαρχιακή Αυτοδιοίκηση:.. 
Δ/νση Αγροτικής Ανάπτυξης: 

Ταχ. Δ/νση:. 

Τηλ.:. 

Φαξ:. 


Βεβαιώνεται ότι ο/η μελισσοκόμος κ., 

κάτοχος του υπ' αριθμ.μελισσοκομικού βιβλιαρίου, σήμερα 

στις./. 1 2007 και ημέρα.. προσήλθε στη Δ/νση Αγροτικής Ανάπτυξης 

. και επέδειξε τις βασίλισσες που προμηθεύτηκε από 

τον/την παραγωγό βασιλισσών κ. στο 

πλαίσιο εφαρμογής της Δράσης ν.Β “Στήριξη Διατήρησης Αυτοχθόνων Φυλών 
Μελισσών” (Καν. ΕΚ 797/04 - Πρόγραμμα 2007) σύμφωνα με τα παρακάτω: 


Αριθμός βασιλισσών που 
αγοράσθηκαν και επιδείχθηκαν 

(αριθμητικά και ολογράφως 

Παραγωγός βασιλισσών 

Αριθμός τιμολογίου αγοράς 
βασιλισσών 

Αριθμός πρωτοκόλλου 
πιστοποιητικού 

Φορέας έκδοσης 
πιστοποιητικού 


ΠΑΡΑΤΗΡΗΣΕΙΣ: 


Ο Δ/ΝΤΗΣ ΑΓΡΟΤΙΚΗΣ ΑΝΑΠΤΥΞΗΣ 


(υπογραφή - σφραγίδα) 




























9546 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ 3 

ΠΡΑΚΤΙΚΟ ΤΕΧΝΙΚΟΟΙΚΟΝΟΜΙΚΟΥ ΕΛΕΓΧΟΥ 

Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε Επιτροπή Ελέγχου σύμφωνα με την υπ' αριθμ. 

απόφαση του Γεν. Γραμματέα του Υπουργείου Αγροτικής Ανάπτυξης & Τροφίμων στο πλαίσιο 
υλοποίησης της δράσης ν.Β «Στήριξη Διατήρησης Αυτοχθόνων Φυλών Μελισσών», του 
Προγράμματος βελτίωσης της παραγωγής και εμπορίας των προϊόντων της μελισσοκομίας 
έτους 2007 (Καν. ΕΚ 797.04) πραγματοποιήσαμε επιτόπιο τεχνικοοικονομικό έλεγχο στην 
έδρα του Κέντρου Μελισσοκομίας./Δ/νσης Αγροτικής 


Ανάπτυξης.και βεβαιώνουμε τα κατωτέρω: 

- Για την επιλογή των δικαιούχων τηρήθηκαν οι διαδικασίες που προβλέπονται από την υπ' 
αριθμ.Απόφαση του Υπουργού Αγροτικής Ανάπτυξης & Τροφίμων. 


- Εκ μέρους των δικαιούχων έχουν εκδοθεί όλα τα απαραίτητα παραστατικά. 

- Όλες οι ενέργειες προμήθειας των επιλέξιμων βασιλισσών έχουν πραγματοποιηθεί 

σύμφωνα με τις υπ' αριθμ. 


.αποφάσεις του Υπουργού Αγροτικής Ανάπτυξης 

& Τροφίμων και.ΚΥΑ 


Παρατηρήσεις 


Ο Επόπτης του Κ.Μ. 


Για τηΔ/νση 
Αγροτικής Ανάπτυξης. 


Η Επιτροπή 

1 . 

2 . 

3 . 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίπΙθΓπβΙ: ΙιΙΙρύ/νννννν.θΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β(.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΙΉΑ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£{.αΓ - ο-ιτιοίΙ: ννοί)ΓΠ35ΐ£Γ@£ΐ.οι 


































